text: [{"text_idx": "#000000", "text": "Heimi\u00f0A\u0301\u00f0renn og aftana\u0301DIYTi\u0301tt heimLi\u0301vssti\u0301lurSpyr serfr\u00f8\u00f0ingarnarHeilsaPengapungurinUppskriftirD\u00f8gur\u00f0arDessertirHeilsugott"}, {"text_idx": "#000001", "text": "Rudda upp vi\u00f0 Marie Kondo"}, {"text_idx": "#000003", "text": "Marie Kondo er ein japanskur serfr\u00f8\u00f0ingur innan rudding. Hon hevur skriva\u00f0 fleiri b\u00f8kur og er vor\u00f0in heimskend. Eisini hevur hon si\u0301na egnu Netflix-sjo\u0301nvarpsr\u00f8\u00f0, i\u00f0 kallast \u2019\u2019Tidying up with Marie Kondo\u2019\u2019. Hennara meginregla er, at hv\u00f8rt ting i\u0301 ti\u0301num heimi, skal gle\u00f0a teg."}, {"text_idx": "#000004", "text": "Tey flestu hava helst hoyrt um fyribrigdi\u00f0 hja\u0301 Marie Kondo. Marie Kondo elskar veruliga at rudda og at sortera. Ta\u00f0 kann tykjast m\u00f8timiki\u00f0 fyri tey flestu, at fara i\u0301 holt vi\u00f0 at rudda u\u0301t. Ta\u00f0 kann eisini vera torf\u00f8rt, at sleppa s\u00e6r av vi\u00f0 lutir, i\u00f0 man hevur havt sto\u0301ra gle\u00f0i av. Men meiningin vi\u00f0 hesum ruddingarha\u0301ttinum er, at finna u\u0301tav, hvat gevur t\u00e6r gle\u00f0i nu\u0301, og ikki hvat gav t\u00e6r gle\u00f0i fyrr, ella hvat kanska fer at geva t\u00e6r gle\u00f0i um eini 5 a\u0301r. N\u00e6stan \u00f8ll kunnu a\u0301sanna, at ta\u0301 i\u00f0 ein hevur rudda\u00f0 u\u0301t, er ta\u00f0 ikki naka\u00f0, i\u00f0 ein angrar \u2013 tv\u00f8rturi\u0301mo\u0301ti. Onkursvegna tykist ta\u00f0 ro\u0301ligari fyri flest okkara, ta\u0301 umhv\u00f8rvi\u00f0, vit eru i\u0301 er hampiligt. Ta\u00f0 kennist sum ein serst\u00f8k kensla av n\u00f8gdsemi."}, {"text_idx": "#000005", "text": "Marie Kondo lovar harafturat, at ta\u00f0 er m\u00f8guligt, at rudda gj\u00f8lla upp einafer\u00f0, og at halda a\u0301fram vi\u00f0 at hava skil i\u0301 framyvir. Tann eina ors\u00f8kin til, at ta\u00f0 er torf\u00f8rt at hava skil i\u0301 tingunum er, at fo\u0301lk hava alt ov no\u0301gvir lutir. Tann seinna ors\u00f8kin er, at lutirnir ikki hava naka\u00f0 a\u0301vi\u0301st pla\u0301ss. Ra\u0301\u00f0ini eru ti\u0301, at ein skal byrja vi\u00f0 at rudda u\u0301t, og si\u0301\u00f0ani finna pla\u0301ss til lutirnar."}, {"text_idx": "#000007", "text": "Mannagongdin hja\u0301 Marie Kondo ver\u00f0ur nevnd KonMari. Ta\u00f0 gongur u\u0301t uppa\u0301, at tu\u0301 skalt i\u0301gj\u00f8gnum fimm bo\u0301lkar i\u0301 sambandi vi\u00f0 ruddingararbei\u00f0i\u00f0."}, {"text_idx": "#000008", "text": "Hesin ruddingarha\u0301tturin sny\u0301r seg ikki bert um at rudda. Ta\u00f0 sny\u0301r seg eisini um, at fara v\u00e6l um si\u0301ni ting, og at fara vi\u00f0 teimum vi\u00f0 vir\u00f0ing og at go\u0301\u00f0taka, at summi ting hava si\u0301na ti\u0301\u00f0."}, {"text_idx": "#000009", "text": "KonMari mannagongdin: Teir fimm bo\u0301lkarnir"}, {"text_idx": "#000010", "text": "Kl\u00e6\u00f0i: Byrja vi\u00f0 at leggja \u00f8ll ti\u0301ni kl\u00e6\u00f0i i\u0301 ein sto\u0301ran bunka. Tak eitt plagg i\u0301 senn og f\u00f8l eftir. Var\u00f0veit bert ta\u00f0, sum ger teg gla\u00f0an, og sig takk vi\u00f0 ta\u00f0, sum tu\u0301 ikki ynskir at var\u00f0veita. Ta\u00f0, i\u00f0 tu\u0301 ikki vilt var\u00f0veita, kanst tu\u0301 velja at geva onkrum i\u00f0 hevur t\u00f8rv a\u0301 ti\u0301, ella lata ta\u00f0 inn til endurny\u0301tslu, so onnur kunnu fa\u0301a gle\u00f0i av ti\u0301.B\u00f8kur: Savna allar b\u00f8kurnar i\u0301 stakkar. Sla\u0301 a\u0301 hv\u00f8nn stakka fyri at vakja b\u00f8kurnar. Spyr so teg sja\u0301lvan: Hv\u00f8rjar b\u00f8kur gera meg gla\u00f0an? Minst til at takka bo\u0301kunum, i\u00f0 tu\u0301 ikki \u00e6tlar at var\u00f0veita.Pappi\u0301r: Savna rokningar, tekningar og pappi\u0301r annars. Koyr ta\u00f0 burtur, i\u00f0 ikki ver\u00f0ur bru\u0301kt, og sortera ta\u00f0 sum skal var\u00f0veitast, og goym i\u0301 mappum. K\u00f8ks- og sma\u0301ting: Fyri mong er k\u00f8kurin tann sto\u0301ri syndarin. Har fa\u0301a koppar og onnur k\u00f8ksambo\u00f0 loyvi at ho\u0301pa seg upp. Tak eitt ting i\u0301 senn, og set t\u00e6r aftur spurningin: Hvat havi eg i\u0301 veruleikanum bru\u0301k fyri? Sma\u0301ting er restin av tingum sum t.d leidningar, fl\u00f8gur, filmar, leikur o.s.fr. Ger a\u0301 sama ha\u0301tt sum a\u0301\u00f0ur: savna alt saman, og var\u00f0veit ta\u00f0, i\u00f0 tu\u0301 heldur, er vert at goyma.Lutir vi\u00f0 kensluvir\u00f0i: Ma\u0301lningar, myndir, br\u00f8v, arvago\u0301\u00f0s og lutir sum tu\u0301 hevur minnir um. Hetta er seinasti og torf\u00f8rasti bo\u0301lkurin. Men nu\u0301 hevur tu\u0301 l\u00e6rt teg at merkja eftir, og f\u00f8la gle\u00f0ina sum skal til, fyri at vita, hvat tu\u0301 heilt vi\u0301st ynskir at var\u00f0veita."}, {"text_idx": "#000011", "text": "Ta\u0301 tu\u0301 hevur veri\u00f0 gj\u00f8gnum allar fimm bo\u0301lkarnar, hevur tu\u0301 eitt heim, i\u00f0 bert inniheldur lutir, i\u00f0 skapa gle\u00f0i. Ein av teimum ty\u0301dningarmestu meginreglunum vi\u00f0 Konmari mannagongdini er, at alt sum er i\u0301 ti\u0301num heimi, skal hava eitt pla\u0301ss. Ors\u00f8kin til ta\u00f0, er sja\u0301lvsagt, at ta\u0301 i\u00f0 lutirnir skulu bru\u0301kast, eru teir at finna a\u0301 si\u0301num fasta pla\u0301ssi. Kanningar vi\u0301sa, at menniskju i\u0301 mi\u00f0al bru\u0301ka 4 a\u0301r av si\u0301num li\u0301vi, uppa\u0301 at leita eftur tingum."}, {"text_idx": "#000012", "text": "Okkara tilvera sum menniskja, ver\u00f0ur ofta fylt upp vi\u00f0 arbei\u00f0i, lutum og kl\u00e6\u00f0um. At hava skil i\u0301 tingunum i\u0301 ti\u0301num heimi, kann ver\u00f0a vi\u00f0 at minka um strongd, og vaksa um ti\u0301tt yvirskot og geva t\u00e6r gle\u00f0i."}, {"text_idx": "#000013", "text": "Hesin liviha\u0301tturin er samstundis umhv\u00f8rvisvinarligur, og ti\u0301 eisini sera ti\u0301\u00f0arsvarandi. Fo\u0301lk gerast meira tilvita\u00f0 um, hvat tey i\u0301 veruleikanum eiga av ymiskum, sum ikki er ney\u00f0ugt. Si\u0301\u00f0ani er vert at hugsa um, hv\u00f8rjum vit i\u0301 veruleikanum hava t\u00f8rv a\u0301. Mong av okkum vilja alt ov ofta keypa okkurt ny\u0301tt, fyri at f\u00f8la okkum eydnusom, men eisini fyri at fylgja ra\u0301kinum. Men Marie Kondo ynskir, at vit hugsa okkum um, og ste\u00f0ga vi\u00f0 ovurny\u0301tslu."}, {"text_idx": "#000014", "text": "Ta\u0301 tu\u0301 hevur rudda\u00f0 v\u00e6l og na\u0301greiniliga upp i\u0301 ti\u0301num heimi, hevur tu\u0301 vant teg at merkja, n\u00e6r lutirnir gle\u00f0a teg. Ta\u00f0 skuldi eisini gjarna avspeglast i\u0301 tingunum, i\u00f0 tu\u0301 keypir i\u0301 framti\u0301\u00f0ini og ti\u0301, i\u00f0 tu\u0301 \u00e6tlar at hava i\u0301 ti\u0301num heimi. Veruleikin er, at ver\u00f0in kla\u0301rar ikki, at vit halda a\u0301fram at framlei\u00f0a a\u0301 sama ha\u0301tt sum nu\u0301. Ti\u0301 er ta\u00f0 betur at keypa ein lut, sum m\u00f8guliga er dy\u0301rari, heldur enn at keypa fleiri bi\u0301ligir lutir, ti\u0301 um tu\u0301 keypir eitt ting, sum tu\u0301 veruliga ynskir t\u00e6r, so kemur tu\u0301 at hava ta\u00f0 i\u0301 alsamt longri ti\u0301\u00f0."}, {"text_idx": "#000015", "text": "Marie Kondo er eisini no\u0301gv at si\u0301ggja a\u0301 sosialu mi\u00f0lunum. A\u0301 Instagram hevur hon 3,4 mio\u0301 fylgjarar, og hennara hashtag eru eisini ofta at si\u0301ggja. Hashtag so sum #konmari og #mariekondo eru nokk tey mest sjo\u0301nligu."}, {"text_idx": "#000016", "text": "Um fo\u0301lk f\u00f8la seg einsam\u00f8ll i\u0301 tilgongdini at rudda upp, er m\u00f8guligt at leggja mynd u\u0301t a\u0301 Instagram vi\u00f0 teirra framstigum. Summi bru\u0301ka hashtaggi\u00f0 #mykonmari fyri at vi\u0301sa framgongdina, og at hja\u0301lpa og eggja \u00f8\u00f0rum, i\u00f0 fara i\u0301gj\u00f8gnum somu tilgongd."}]